**ПОВЕЋАНИ ИНСПЕКЦИЈСКИ НАДЗОР РАДИ КОНТРОЛЕ ПОШТОВАЊА ПРЕВЕНТИВНИХ МЕРА**

У појединим јединицама локалне самоуправе током претходног викенда уочено је кршење епидемиолошких мера,што је најоштије осудио Кризни штаб за заштиту здравља становништва од заразне болести ЦОВИД-19.

На ванредној седници Кризног штаба, која је одржана 31.августа затражен је повећан инспекцијски надзор, с обзиром на да је непосредно пред почетак школске године, кршење мера потпуно недопустиво, и да било каквог толерисања непоштовања мера неће бити.

Уколико уоче макар и минимално непоштовање превентивних мера, надлежни органи су у обавези да поступају у складу са законом и такво понашање санкционишу .Ово се поготово односи на организаторе различитих догађаја широм Србије, чија је обавеза да обезбеде све услове како здравље грађана не би било угрожено.

Влада Републике Србије ће задужити Министарство здравља и МУП да у сарадњи са Координационом комисијом за инспекцијски надзор и инспекцијским службама јединица локалне самоуправе појачају контролу поштовања мера и да направе план заједничких контрола поштовања свих важећих епидемиолошких мера. Закони Републике Србије, као и сви протоколи о спровођењу епидемиолошких мера, које је израдио Кризни штаб, недвосмислено утврђују начине на који се догађаји могу организовати и око њихових поштовања не сме и неће бити никаквих компромиса.

Сви грађани Србије који уоче непоштовање превентивних мера то могу пријавити путем јединственог Контакт центра за инспекције и то посредством портала [www.inspektor.gov.rs](http://www.inspektor.gov.rs) или позивом на број телефона 011/63-50-322.

Град Сомбор и Штаб за ванредне ситуације града Сомбора још једном апелују на све грађане да се понашају одговорно,поштзуу све донете мере и воде рачуна о свом и здрављу својих најближих.